b'\n_START_ARTICLE_\nFran\xc3\xa7ois-Xavier Ortoli\n_START_SECTION_\nTausta\n_START_PARAGRAPH_\nOrtoli syntyi Ajacciossa, Korsikalla, ja vietti nuoruutensa Ranskan Indokiinassa, jossa h\xc3\xa4nen is\xc3\xa4ns\xc3\xa4 toimi rekisteriviraston johtajana. H\xc3\xa4n suoritti lukio-opintonsa Vietnamin Hanoissa Albert Sarraut\xc2\xa0-lyseossa._NEWLINE_Toisen maailmansodan aikaisista ansioistaan Japania vastaan Indokiinassa tehdyst\xc3\xa4 ty\xc3\xb6st\xc3\xa4 vastarintaliikkeess\xc3\xa4 h\xc3\xa4net palkittiin Ranskan Sotaristill\xc3\xa4 (Croix de la guerre) sek\xc3\xa4 my\xc3\xb6s vastarintaliikkeen muistomitalilla._NEWLINE_Vuonna 1947 h\xc3\xa4net hyv\xc3\xa4ksyttiin pari vuotta aiemmin perustettuun Ranskan Kansalliseen hallintokouluun ja opintomenestyksens\xc3\xa4 my\xc3\xb6t\xc3\xa4 Valtiovarain tarkastustoimiston palvelukseen.\n_START_SECTION_\nPoliitinen ura\n_START_PARAGRAPH_\nOsallistuttuaan eri asteisena poliitikkona useiden eri Ranskan hallitusten toimintaan, Ortoli sai vuonna 1958 vastuulleen Euroopan komission sis\xc3\xa4markkinat. Vuonna 1961 h\xc3\xa4nest\xc3\xa4 tuli p\xc3\xa4\xc3\xa4sihteeri Euroopan taloudellista yhdentymist\xc3\xa4 k\xc3\xa4sittelev\xc3\xa4\xc3\xa4n hallitusten v\xc3\xa4liseen neuvostoon._NEWLINE_Vuodesta 1962 aina vuoteen 1966 h\xc3\xa4n toimi p\xc3\xa4\xc3\xa4ministeri Georges Pompidoun kansliap\xc3\xa4\xc3\xa4llikk\xc3\xb6n\xc3\xa4. T\xc3\xa4m\xc3\xa4n j\xc3\xa4lkeen h\xc3\xa4n toimi vuoden ajan Ranskan valtiollisen suunnittelukomission johtajana._NEWLINE_Ortoli valittiin huhtikuussa 1967 asuntoministeriksi Georges Pompidoun hallitukseen. Seuraavana vuonna h\xc3\xa4n seurasi samassa hallituksessa Alain Peyrefitte\xc3\xa4 opetusministerin\xc3\xa4._NEWLINE_Vuoden 1968 kansalliskokouksen vaaleissa h\xc3\xa4nen valittiin gaullistipuolueen edustajana Lillen vaalipiirist\xc3\xa4. H\xc3\xa4nen nimettiin my\xc3\xb6s valtiovarainministeriksi p\xc3\xa4\xc3\xa4ministeri Maurice Couve de Murvillen hallitukseen. _NEWLINE_Vuonna 1969 h\xc3\xa4net nimitettiin teollisen kehityksen ja tieteellisen tutkimuksen ministeriksi Jacques Chaban-Delmasin hallitukseen. T\xc3\xa4ss\xc3\xa4 hallituksessa h\xc3\xa4n toimi aina vuoteen 1972 saakka.\n_START_SECTION_\nEuroopan Unioni\n_START_PARAGRAPH_\nOrtoli toimi Euroopan komission puheenjohtajana vuosina 1973\xe2\x80\x931977. H\xc3\xa4nen puheenjohtajakauttaan v\xc3\xa4rittiv\xc3\xa4t \xc3\xb6ljykriisi ja \xc3\xb6ljyn r\xc3\xa4j\xc3\xa4hdysm\xc3\xa4inen hinnannousu. T\xc3\xa4m\xc3\xa4n j\xc3\xa4lkeen, aina vuoteen 1985 asti h\xc3\xa4n toimi Euroopan komission talous- ja finanssikomissaarina. T\xc3\xa4ss\xc3\xa4 komissaarin teht\xc3\xa4v\xc3\xa4ss\xc3\xa4 h\xc3\xa4n oli keskeisesti luomassa Euroopan rahaj\xc3\xa4rjestelm\xc3\xa4\xc3\xa4, joka varsinaisesti muodosti perustan yhteisvaluutalle.'